Obiceiul pe care Familia Regală britanică îl respectă de Paște
- Emanuel Nițulescu
- 31 martie 2024, 16:20
Paștele este o sărbătoare specială pentru toți membrii Familiei Regale și atunci achizitorii Curții Regale britanice trebuie să se asigure de faptul că aceștia vor primi "răsfățurile" cuvenite după lungul Post Mare. Un fost majordom regal a dezvăluit ce face familia regală de Paște. El a menționat inclusiv cumpărarea ouălor gigant de ciocolată, de la un magazin de lux, ca una dintre tradițiile de "răsfăț" ale Familie Regale, din această perioadă a anului, conform ziarului Express.
Familia Regală participă la slujbă în Duminica Paștelui
"Toată Familia Regală merge, de obicei, în Duminica Paștelui la Capela Saint George de la Castelul Windsor, pentru slujba de dimineață," spunea majordomul.
Dar, se pare că membrilor Familiei Regale, le place să se bucure de deliciile unei ciocolate de calitate, atunci când se pregătesc să meargă spre capelă.
Ciocolatierul ales pentru furnizarea produselor dorite de capetele încoronate britanice și de rudele acestora este Charbonnel et Walker, după cum mărturisește fostul majordom, Paul Burrell, care preciza că ouăle de Paște pot costa la acest magazin până la 38 de lire sterline bucata.
Achiziția prețioaselor ouă de ciocolată este privit de Familia Regală ca un binevenit răsfăț după sfârșitul Postului Mare, după cum a explicat Paul Burrell: "Astfel, membrii Familiei Regale sărbătoresc sfârșitul Postului Mare, în care au renunțat la ciocolată sau la brânză. Iar, la terminarea acestei perioade de abținere toți își doresc ca lucrurile "interzise" să apară din nou pe masa de Paște.
Vor fi mai puțini membrii ai Familiei Regale, la slujbă
Slujba de Duminica Paștelui este un moment important în calendarul regal, deși anul acesta va arăta oarecum diferit din cauza stării de sănătate a Regelui și a Prințesei Kate.
Regele Charles și Regina Camilla asistă la slujba de Paşte la Capela St. George, la Windsor, fiind prima apariție a regelui în public după ce diagnosticul său a fost făcut public, la începutul lunii februarie.
Ca urmare a bolii Majestății Sale sunt prezenți mai puțini membri ai familiei, pentru a limita numărul de persoane cu care intre în contact.
Prințul William și Prințesa Kate nu participă nici ei cu copiii lor, Prințul George, Prințesa Charlotte și Prințul Louis, având în vedere că suntem la doar o săptămână după ce s-a confirmat că și prințesa are cancer.
Kate și William au pus copiii pe primul loc
De asemenea, William va lipsi de la îndatoririle regale în timpul vacantței Sărbătorilor de Paște ale copiilor, aceștia urmând să se întoarcă la școală, la Lambrook, pe 17 aprilie.
A fost întotdeauna esențial pentru William și Kate să petreacă mai mult timp cu copiii lor în timpul vacanțelor școlare, deoareceamândoi pun familia mai presus de îndatoririle regale.
O sursă a spus OK! anul trecut că "William și Kate au fost puși într-o poziție foarte dificilă de a alege între calea potrivită pentru familia lor sau viitorul monarhiei. Atât îndatoririle regal, cât și creșterea copiilor sunt foarte importante pentru ei, dar au decis să-și pună copiii pe primul loc, când sunt atât de mici".
Acest lucru marchează un contrast puternic față de membrii familiei regale anterioare, regina Elisabeta și Prințul Philip lăsându-i acasă pe un tânăr prinț Charles și prințesa Anne, luni întregi, în timp ce călătoreau.